ИЗВОД

Термодинамика водених раствора глицина са натријум-пируватом на *T* = (298.15-313.15) K

BIJAN KUMAR PANDIT, ABHIJIT SARKAR и BISWAJIT SINHA

#### Department of Chemistry, University of North Bengal, Darjeeling-734013, India

У овом раду је проучаван утицај натријум-пирувата на термодинамику водених раствора глицина са становишта интеракција типа растворак–растворак и растворак–растварач. Измерене вредности густине и вискозности раствора су коришћене за процену привидних моларних запремина (*φV*), стандардних парцијалних моларних запремина (*φV*0) и *B*–коефицијената Jones-Dole једначине, на температурама 298.15, 303.15, 308.15 и 318.15 K и на атмосферском притиску. Присутне интеракције су разматране на следећи начин: преко јон–диполарних интеракција, као и интеракција хидрофобних–хидрофобних и хидрофилних–хидрофобних група. Теорија прелазног стања је примењена у разматрању активационих параметара вискозног тока. Сви приказани резултати указују да су интеракције група типа: јон–хидрофилне и хидрофилне–хидрофилне доминантне у тернарним растворима.